حضرت یوسف ( علیہ السلام ) بے قصور اور بے خطا برسوں جیل میں رہے بلاوجہ ان کو زندانی بنا کر رکھا اب جبکہ بادشاہ نے مہربان ہو کر رہائی کا مژدہ سنایا تو چاہیے تھا کہ وہ مسرت اور خوشی کے ساتھ زندان سے باہر نکل آتے ، مگر انھوں نے ایسا نہیں کیا اور گذشتہ معاملہ کی تحقیق کا مطالبہ شروع کر دیا ، اس کی وجہ یہ ہے کہ حضرت یوسف ( علیہ السلام ) خانوادہ نبوت سے ہیں اور خود بھی نبی ہیں اس لیے غیرت و حمیت اور عزت نفس کے بدرجہ اتم مالک ہیں انھوں نے سوچا کہ اگر بادشاہ کی اس مہربانی پر میں رہا ہو گیا تو یہ بادشاہ کا رحم و کرم سمجھا جائے گا اور میرا بے قصور ہونا پردہ خفا میں رہ جائے گا اس طرح صرف عزت نفس ہی کو ٹھیس نہیں لگے گی بلکہ دعوت و تبلیغ کے اس اہم مقصد کو بھی نقصان پہنچے گا جو میری زندگی کا عین مقصد ہے ، لہٰذا اب بہترین وقت ہے کہ معاملہ کی اصل حقیقت سامنے آجائے اور حق ظاہر اور واضح ہوجائے
Entity: قصور — Type: /location/city, /location